Aalborg Stiftstidende, 1839-07-19
Udlandet. Tyrkiet. Sultan Mahmud lever - med disse Ord maae vi, efter de med Posten idag indløbne Efterretninger fra Constantinopel, der dog kun datere sig een Dag sildigere, end de igaar meddeelte, giendrive vor Beretning om Sultanens Død i Gaarsavisen. Jmidlertid synes det osmanniske Riges Behersker endnu kun at have en stakket Stund tilovers til at ordne sine Affairer. For at disse iøvrigt, ved hans truende Død, i intet Tilfælde skulle blive for indviklede, skulle Stormagterne allerede have besluttet at indsætte sig som eventuelle Skifteforvaltere i Boet for at paasee saavel dettes som andre Vedkommendes, inclusive deres egen, fornødne Tarv. En Correspondent til Augsb. Allg. Zeit. beretter saaledes fra London. "Diplomatiet ruster sig til et nyt Feldttog. Jstedetfor Hollænderne og Belgierne er det denne Gang Tyrkerne og Ægypterne, og som hin saaledes ville ogsaa disse komme til at vige for de forenede Protocolpenne. Længe har Afgjørelsen vaklet om Valget af en Valplads. Da England føler sig stærkest paa sin egen Jordbund, saa stemte det naturligviis for London; men de forenede østerrigske og franske Argumenter have imidlertid faaet Overvægten og Wien er definitivt valgt til Sædet for Conferentserne." J den ministerielle Londonner Courier læser man ligeledes: "England, Frankrig og Østerrig handle for Øieblikket i fuldkommen Overeensstemmelse og deres fælleds Øiemed er, at forhindre enhver Begivenhed, der kunde give Rusland et Paaskud til en bevæbnet Jntervention. Til dette Øiemed finde nu Underhandlinger, under de tre førstnævnte Magters Sanction, Sted og det er at forudsee, at ifald Sultanen skulde døe, Regenten da uden Vanskelighed vil blive bragt til, ved Anerkjendelsen af Ægyptens Uafhængighed, at gjenoprette den øieblikkelige Rolighed. Frankrigs Forslag gaaer ud paa, at Mehemed Al skal afgive en stor Deel af Syrien (Districtet Adana) som Priis for sin Anerkjendelse som uafhængig Regent." - Ligesom den overilede Efterretning om Sultanens Død, saaledes mangler ogsaa de med Dampskib til Triest bragte Budskab om en i Tyrkernes Faveur leveret Træfning og den derpaa fulgte Jndtagelse af Antiochia al Stadfæstelse. Foruden nogle Smaa-Skjærmydsler mellem de irregulaire Tropper, hvorover der af Anførerne gjensidigt vare udvexlede tilfredsstillende Erklæringer, var paa Landsiden Jntet passeret. Fra Syrien har man kun Efterretning om, at Jbrahim var brudt op fra Aleppo og at Hafis Pascha havde ladet sin hele Armee overskride Grændsen og taget sit Hovedqvarteer i Nisib, 1 1/4 Miil fra Grændsen, og, efterat have forjaget Garnisonerne i adskillige Landsbyer eller taget dem til Fange, ladet uddeele Vaaben til Jndvaanerne. Fra Damascus skrives, at mange Christne forlade Staden og tage Tilflugt til Landsbyerne i Bjergene, da de frygte Tyrkerne og Araberne saavelsom Pesten, der har begyndt at vise sig i den tyrkiske Armee. J Syrien skal iøvriget Stemningen være heftig imod Paschaen af Ægypten, ikke blot paa Grund af de tunge Afgifter, han paalægger Provindsen, men især formedelst den stærke Conscription og den grusomme Maade hvorpaa han foretager denne. Paa Libanon have Metuolierne revolteret og have forladt Bjerget, for at unddrage sig Afgifterne og Conscriptionen. Efter at have dræbt en af den store Fyrstes" Embedsmænd have de trukket sig tilbage til de meest bortliggende Puncter i Provindsen AccarDen 30te Mai havde de dræbt Gouverneuren i Accar, plyndret 60,000 Piastre ud af de offentlige Kasser og ødelagt den By, hvori Gouverneuren boede. – Tilsøs er heller Jntet senere forefaldet og efter nogle Beretninger ligger den tyrkiske Flaade endnu ved Dardanellerne. Rigtignok gik i Paris det Rygte, at den tyrkiske Flaade, ledsaget af en stærk russisk Sømagt, var mødt Admiral Lalande i Spidsen for en svag Sødivision, og at denne havde udsendt sin Opfordring til den tyrkiske Admiral, men som ingen Notice heraf havde taget, og at Admiral Lalande, da de tyrkiske og russiske Skibe vare blandede imellem hinanden, ikke havde bestaaet paa Udførelsen af sin Ordre, men denne Beretning klinger for fabelagtig til at man kan fæste Liid til den.